# Casa Josep i Llogari Serra

La casa Josep i Llogari Serra és un edifici situat als carrers d'en Gignàs i de l'Hostal d'en Sol de Barcelona. Com que no està catalogat, li correspon la categoria D (bé d'interès documental), atorgada per defecte a tots els edificis del districte de Ciutat Vella.

## Història

El 1740, el comerciant Antoni Saguí (o Seguí) va adquirir una finca en aquest indret, la qual fou heretada pel seu fill Josep Francesc Saguí i Minguella, també comerciant, que el 1798 va demanar permís per a variar obertures a la façana.
Casat amb Margarida Terradellas, Josep Francesc Saguí era ciutadà honrat des del 1774, i el 1804 va ser nomenat cavaller per Carles IV com a senyor de Castellnou del Gos. Va morir sense haver fer testament, i la finca fou heretada pels seus fills Ramon, Ramona i Josep Francesc Xavier, a parts iguals, succeïts respectivament per la seva neta Elvira Saguí i Izco, el seu fill Josep Grases Saguí i la seva filla Margarida de Saguí i Luna, casada amb el navarrès Pedro de Torres Izquierdo, que després de diverses renúncies i cessions dels altres cohereus n'esdevingué l'única propietària.
El 1853, la vengué als germans Josep i Llogari Serra i Farreras, comerciants oriünds de Manresa, a canvi d'un violari de 200 duros mensuals i una entrada de 2.000. Tot seguit, aquests van presentar el projecte d'un nou edifici, obra de l'arquitecte Josep Ràfuls. Segons la carta de pagament de les obres, hi intervingueren el paleta Josep Servitges, el fuster Jaume Padró, el manyà Joaquim Jordà, el pintor Joan Freixas i el llauner Josep Camaló. El 1872, els germans Serra van repartir-se les propietats que tenien en comú i la casa fou adjudicada a Llogari.
L'edifici ha estat rehabilitat integralment i el 2016, durant el transcurs de les obres, s'hi efectuaren unes prospeccions arqueològiques.

## Referències

* ↑ «Fitxa 0 de Ciutat Vella». Catàleg de Patrimoni. Ajuntament de Barcelona.
* ↑ AHPB, notari Miquel Cabrer, 20-02-1740.
* ↑ Diario de Barcelona, 12-04-1796, p. 460.
* 1 2 Cillezuelo Uzquiza, 1988, p. 54.
* ↑ «Joseph Francisco Sagui. Gignàs i Hostal d'en Sol. Casa. Variar obertures». C.XIV Obreria C-78/1798-001. AHCB, 02-01-1798.
* ↑ Rovira i Gómez, 1993, p. 118.
* ↑ «Significado del apellido SAGUÍ». Libro de Armoría.
* ↑ La Publicidad (edición noche), 18-01-1900, p. 1.
* ↑ «Causa de Margarita de Seguí y Luna, después Margarita Torres de Seguí, consorte de Pedro Torres e Izquierdo, pobre de solemnidad, contra el síndico de los acreedores de José Francisco de Seguí y Minguella, su abuelo y Ramon y José de Seguí, padre e hijo». REAL AUDIENCIA, Pleitos civiles 1408. ACA, 1820.
* ↑ Diario de Barcelona, 10-08-1831, p. 1775.
* 1 2 AHPB, notari Ferran Ferran i Sobregués, manual 1.312/8, f. 144-151v, 03-03-1853.
* ↑ «Leodegario i José Serra, germans. Hostal d'en Sol 10 i Gignàs 25. (Edificar una casa)». Q127 Foment 671 bis C. AMCB, 09-03-1853.
* ↑ AHPB, notari Ferran Ferran i Sobregués, manual 1.312/17, f. 395v-396v, 15-12-1856.
* ↑ AHPB, notari Melitó Llosellas, manual 1.380/11, f. 597-658, 08-04-1872.
* ↑ Pàmies Gual, Dídac. Intervenció arqueològica al carrer d'en Gignàs, 25 (14 de novembre al 16 de desembre del 2016). Mataró: Antequem, 27-01-2017.

## Vegeu també

* Casa-fàbrica Saguí
* Casa Llaurador
* Palau Savassona

## Bibliografia

* Cillezuelo Uzquiza, Mª Antonia «Los fabricantes: su ennoblecimiento. Los Canals: la fábrica de Indianas. De ‘Payes a Barón’. Otros fabricantes ennobleados». Pedralbes: revista d’història moderna, 8, 1988, pàg. 49-56.

## Enllaços externs

* «Gignàs, 25». Rehabilitació. Juli Pérez-Català Arquitectura, 2014.